KOMMISSIONENS AFGØRELSE
af 2. august 2012
om tilpasning af justeringskoefficienterne, der finder anvendelse fra den 1. august 2010, 1. september 2010, 1. oktober 2010, 1. november 2010, 1. december 2010, 1. januar 2011, 1. februar 2011, 1. marts 2011, 1. april 2011, 1. maj 2011 og 1. juni 2011 på vederlag til Den Europæiske Unions tjenestemænd, midlertidigt ansatte og kontraktansatte, som gør tjeneste i tredjelande
(2012/465/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde, særlig artikel 336,
under henvisning til vedtægten for tjenestemænd i Den Europæiske Union og om ansættelsesvilkårene for de øvrige ansatte i Unionen, som fastsat ved Rådets forordning (EØF, Euratom, EKSF) nr. 259/68 (1), særlig artikel 13, stk. 2, i bilag X, og
ud fra følgende betragtninger:
(1)
Ved Rådets forordning (EU) nr. 964/2011 (2) fastsattes i henhold til artikel 13, stk. 1, i bilag X til vedtægten de justeringskoefficienter, der med virkning fra den 1. juli 2010 anvendes på vederlag udbetalt i tjenestestedets valuta til de af Den Europæiske Unions tjenestemænd, midlertidigt ansatte og kontraktansatte, som gør tjeneste i tredjelande.
(2)
I henhold til artikel 13, stk. 2, i bilag X til vedtægten skal visse af disse justeringskoefficienter tilpasses med virkning fra den 1. august, 1. september, 1. oktober, 1. november og 1. december 2010 og 1. januar, 1. februar, 1. marts, 1. april, 1. maj og 1. juni 2011, da de statistiske oplysninger, som Kommissionen råder over, har vist, at ændringerne i leveomkostningerne, målt efter justeringskoefficienten og den tilsvarende vekselkurs, for nogle tredjelandes vedkommende har oversteget 5 % siden den sidste fastsættelse af koefficienterne -
VEDTAGET DENNE AFGØRELSE:
Artikel 1
De justeringskoefficienter, der finder anvendelse på vederlag udbetalt i tjenestedets valuta til de af Den Europæiske Unions tjenestemænd, midlertidigt ansatte og kontraktansatte, der gør tjeneste i tredjelande, tilpasses for visse landes vedkommende som anført i bilaget. Bilaget indeholder elleve månedstabeller med angivelse af de berørte lande og anvendelsestidspunkterne for de enkelte lande.
De vekselkurser, der anvendes til beregning af disse vederlag, fastsættes i overensstemmelse med gennemførelsesbestemmelserne til finansforordningen og svarer til de forskellige tidspunkter, der er omhandlet i stk. 1.
Artikel 2
Denne afgørelse træder i kraft på den første dag i den måned, der følger efter den måned, hvori den er offentliggjort i Den Europæiske Unions Tidende.
Udfærdiget i Bruxelles, den 2. august 2012.